

**ΕΛΛΗΝΙΚΗ ΔΗΜΟΚΡΑΤΙΑ Νέα Ιωνία 27.01.2022**

**ΕΙΡΗΝΟΔΙΚΕΙΟ ΝΕΑΣ ΙΩΝΙΑΣ**

Αριθμός πράξης 10/2022

Αφού λάβαμε υπ όψιν την με αριθμό 4034/24.1.2022 Απόφαση του Υπουργού Δικαιοσύνης (ΦΕΚ Β, 186) για την Τρίτη 25.01.2022 και την Τετάρτη 26.01.2022 και εξαιτίας των δυσμενών καιρικών συνθηκών, οι οποίες συνιστούν αντικειμενικά λόγο ανώτερης βίας, που εμποδίζει την ασφαλή πρόσβαση πολιτών και δικηγόρων στα Δικαστήρια και την από 26.01.2022 Ανακοίνωση του Υπουργού Δικαιοσύνης με θέμα “Παράταση Αναστολής εργασιών Δικαστηρίων και Εισαγγελιών στην Αττική και Κρήτη την 27η.01.2022 και 28η.01.2022”

 ΑΠΟΦΑΣΙΖΕΤΑΙ

1.-Οι υποθέσεις τακτικής διαδικασίας, ειδικών διαδικασιών, εκουσίας δικαιοδοσίας, ασφαλιστικών μέτρων που δεν εκφωνήθηκαν και αποσύρθηκαν , θα επαναπροσδιορισθούν αυτεπάγγελτα οίκοθεν με Πράξη της Διευθύνουσας το Ειρηνοδικείο, με ενημέρωση από την αρμόδια Γραμματεία της πλατφόρμας solon.gov.gr, που θα επέχει θέση κλήτευσης όλων των διαδίκων.

2.-Οι προθεσμίες για τη διενέργεια κάθε είδους πράξεων και άλλων ενεργειών ενώπιον του παρόντος Δικαστηρίου ( όπως κατάθεση προτάσεων και προσθήκης -αντίκρουσης, αποποιήσεις κληρονομιάς, δηλώσεις τρίτου κ.α.), οι οποίες θα έκλειναν κανονικά στις 25.01.2022 ημέρα Τρίτη,στις 26.01.2022 ημέρα Τετάρτη , στις 27.01.2022 ημέρα Πέμπτη και 28.01.2022 ημέρα Παρασκευή , παρατείνονται ανάλογα.Και

3.-Στους εγκαλούντες, μάρτυρες και εγκαλούμενους, που είχαν κληθεί για κατάθεση στα πλαίσια προκαταρκτικής εξέτασης/προανάκρισης θα επιδοθούν νέες κλήσεις.

Εφιστάται η προσοχή των πληρεξουσίων δικηγόρων στη διαρκή ενημέρωσή τους από την πλατφόρμα Solon.gov.gr για τις νέες δικασίμους.

 Η **Διευθύνουσα το Ειρηνοδικείο Νέας Ιωνίας**

 **Αγγελική Μαλούκου**

 **Ειρηνοδίκης Α΄**